मशरख विधायक हत्या के मामले में कोर्ट ने दोषी पाया
हजारीबाग। राजद के बाहुबली कद्दावर नेता प्रभुनाथ सिंह को पुलिस ने गिरफ्तार कर लिया है। श्री सिंह 22 साल पुराने मशरख विधायक अशोक सिंह की हत्याकांड में दोषी करार दिये जाने के बाद गिरफ्तार हुएं हैं। इस मामले में हजारीबाग व्यवहार न्यायालय ने प्रभुनाथ सिंह और उनके दो भाइयों को विधायक हत्याकांड में दोषी करार दिया है। हालांकि, कोर्ट 23 मई को सजा सुनाएगा।
प्रभुनाथ सिंह की पहचान बिहार के दबंग नेताओं में होती है। अभी वह लालू प्रसाद यादव की पार्टी राष्ट्रीय जनता दल से जुड़े हैं। इससे पहले जदयू में थे। वर्ष 2004 में जदयू के टिकट पर ही महाराजगंज संसदीय क्षेत्र से निर्वाचित हुए थे। वर्ष 2012 में जदयू छोड़कर राजद में शामिल हो गए। वर्ष 2013 में महाराजगंज लोकसभा उपचुनाव में एक बार फिर सीट हासिल करके संसद पहुंचे थे।